Source: http://www.riikkaastrand.net/aiheet/blogi/
Timestamp: 2018-01-21 18:16:37+00:00
Document Index: 24252762

Matched Legal Cases: ['kko ', '§ 95', '§ 25', '§ 38', '§ 42', '§ 40', '§ 41', '§ 43', '§ 44', '§ 45', '§ 46', '§ 47', '§ 49', '§ 50', '§ 48', '§ 51', '§ 53', '§ 54', '§ 56', '§ 57']

Blogi | Riikka Åstrand
Kaupunginhallitus 29.8.2016: Kuntalaisaloitteiden käsittely, pks-erillisratkaisu ynnä muuta
Terveisiä syksyn ensimmäisestä merkittävämpiä asioita sisältäneestä kaupunginhallituksen kokouksesta, jossa käsiteltiin mm kuntalaisaloitteisiin liittyvää prosessia, putkijätekiistaa ja pks-erillisratkaisua.
Kohta 12: Laajaa kannatusta saaneiden kuntalaisaloitteiden käsittely:
Taustaa: Tuomelan koulun aktiivit ovat lähettäneet valtuustolle kuntalaisaloitteen, jonka on allekirjoittanut yli 2% kuntalaisista, ja lain mukaan se tulisi ottaa käsittelyyn kaupungin luottamuselimissä viimeistään 6kk vastaanottamisen jälkeen. Tämä on ensimmäinen kerta, kun kaupungille tulee vastaavanlainen aloite. Nyt kaupunginhallitus päätti, kuinka tällaisia aloitteita tulisi käsitellä.
Vaihtoehdot käsittelylle: A) käsitellään talousarviokäsittelyn yhteydessä B) viedään aloitteet suoraan valtuustoon C) aloite lautakunnan ja kaupunginhallituksen kautta keskusteluun valtuustoon. Kaupunginjohtajan alkuperäisessä esityksessä ehdotettiin kohtaa A, mutta neuvotteluiden jälkeen päädyttiin vaihtoehtoon C. Tämä tarkoittaa, että aloitteet, jotka on allekirjoittanut yli 2%, saavat saman käsittelyprosessin kuin ne valtuutettujen tekemät aloitteet, jotka ovat saaneet muilta valtuutetuilta tarpeeksi allekirjoituksia (prosessin kulku: lautakunta-kh-valtuusto).
Itse pidän päätettyä kohtaa C parhaana ylläolevista vaihtoehdoista, koska aloitteet saavat ensin asiantuntijalautakunnan perusteellisen käsittelyn, sitten niistä keskustellaan kaupunginhallituksessa ja lopulta valtuustossa, joka voi niin halutessaan lähettää aloitteen uudelleen valmisteluun. On myös järkevää, että käsittelyprosessi on yhtäläinen valtuutettujen tekemien aloitteiden kanssa. Perussuomalaiset äänestyttivät asian, esittäen kohdan B valitsemista, ja jäivät yksin ehdotuksen kanssa. Äänestys päättyi C:n hyväksi äänin 3-16.
Kohdat 23-39: Kivistön putkijäteriita: Kesäkuussa päätimme kaupunginhallituksessa, että kaupunki tulee vastaan riidassa sillä tavalla, että asuntomessualueen pientalojen ei tarvitsekaan maksaa putkijätesysteemin liittymismaksua, vaan kaupunki korvaa niistä tulevat tappiot Putkijäte OY:lle. Nyt kuitenkaan tämäkään ei riitä asian riitauttaneille asukkaille, vaan he haluavat edelleen kokonaan ulos putkijätesysteemistä. Heitä uhkaa nyt kymmenien tuhansien eurojen uhkasakko, koska he eivät liity järjestelmään, vaikka ovat siihen tonttinsa kauppakirjassa sitoutuneet. Heistä osa on tehnyt oikaisuvaatimuksen sopimussakosta. Perussuomalaiset äänestytti asian haluten, että kaupunki ei enää lainkaan vaadi asukkailta liittymistä järjestelmään. Tämä olisi hankalaa kaupungille mm siksi, koska kaupunki joutuisi mahdollisesti korvaamaan lisää Putkijäte OY:lle saamatta jääviä kuukausittaisia tuloja. Asia meni lopulta alkuperäisen esityksen mukaan äänin 2-14.
Kohta 48: PKS-erillisratkaisu: iso asia, joka hyväksyttiin lopulta yksimielisesti. Kukaan ei taida uskoa, että ehdotus lopulta menisi läpi eivätkä läheskään kaikki ole edes ehdotuksen monien sisältöjen kannalla. Koska kyseessä on pitkään valmisteltu kokonaisuus, joka pitää joko hyväksyä sellaisenaan kaikissa kaupungeissa tai hylätä kokonaan, emme lähteneet keikuttamaan venettä, vaikka olimme hyvin kriittisiä sisällön suhteen.
Alla vielä koko esityslista.
1 Kokouksen laillisuus ja päätösvaltaisuus …………………………………………………………………………………………… 2
2 Pöytäkirjan tarkastaminen ……………………………………………………………………………………………………………….. 3
3 Kuntalain 51 §:n mukaista ottomenettelyä varten saapuneet pöytäkirjat ja päätökset/KN ………………………….. 4
4 Vantaan nuorisovaltuuston pöytäkirja/tiedoksi ……………………………………………………………………………………. 5
5 Eron myöntäminen Eero Salolle Kivistön aluetoimikunnan jäsenen tehtävästä ja täydennysvaalin
toimittaminen (kvalt) / KN ………………………………………………………………………………………………………………. 6
6 Eron myöntäminen Päivi Laaksolle Myyrmäen aluetoimikunnan puheenjohtajan ja jäsenen
tehtävistä sekä täydennysvaalin toimittaminen (kvalt) / KN ………………………………………………………………… 7
7 Tiettyjen viranhaltijapäätösten rajaaminen ottomenettelyn ilmoitusvelvollisuuden ulkopuolelle / KN ……………………………………………………………………………………………………………………………………………………. 8
8 VVO Asunnot Oy:lle (aiemmin Valtakunnallinen vuokratalo-osuuskunta VVO ja Osuuskunta VVO) myönnettyjen lainojen siirtäminen Kiinteistö Oy M2-Kodeille / KN ……………………………………………………… 11
9 Kaupunginjohtajan toimialan ja konserni- ja asukaspalveluiden toimialan ympäristöohjelman
2013–2016 toteutumaraportti 2015 / KN ………………………………………………………………………………………… 12
10 Vastaus Pirkko Leton ja usean muun (37) valtuutetun aloitteeseen vanhustenkeskuksesta
Tikkurilan vanhan torin paikalle (kvalt) / KN ……………………………………………………………………………………. 14
11 Tutustumismatka Pariisin lentokenttäalueen kehittämiseen ja Pariisin metropolialueen hallintoon 15.-16.9.2016 / Edustajan nimeäminen Pietari Jääskeläisen tilalle / KN ……………………………………………… 17
12 Laajaa kannatusta saaneiden kuntalaisaloitteiden käsittely /KN ………………………………………………………… 18
13 Oikaisuvaatimuksen vastine vahingonkorvausta koskevaan vahinkorahaston asiamiehen
päätökseen § 95 / 2016 / ML ……………………………………………………………………………………………………….. 19
14 Option käyttöönotto työelämän lupakortit -koulutuksista työllisyyspalveluiden tulosalueella 1.1.2017–31.12.2017 /JN ……………………………………………………………………………………………………………… 21
15 Vastaus Sirpa Kauppisen ja usean muun (25) valtuutetun aloitteeseen huoltorakennusten
hinnan laskemiseksi (kvalt) / HP …………………………………………………………………………………………………… 22
16 Vastaus Tarja Eklundin ja Kati Tyystjärven sekä usean muun (19) valtuutetun
aloitteeseen haja-asutusalueiden vesihuoltojärjestelmän rakentamiseksi selvittämällä kaikki rahoitusmahdollisuudet (kvalt) / HP ……………………………………………………………………………………………….. 24
17 Helsingin hallinto-oikeuden päätös kaupunginhallituksen päätöksestä 17.11.2014 § 25 tehtyyn
valitukseen / HP …………………………………………………………………………………………………………………………. 26
18 Etelä-Suomen aluehallintoviraston päätös koskien YIT-rakennus Oy:n ympäristölupahakemusta
Ralf Sontagin omistamalla tilalla / tiedoksi / HP ………………………………………………………………………………. 27
19 Selityksen antaminen korkeimmalle hallinto-oikeudelle Helsingin hallinto-oikeuden päätöksestä
tehdystä valituksesta etuosto-oikeutta koskevassa asiassa / HP ……………………………………………………….. 28
20 Lausunto Uudenmaan elinkeino-, liikenne- ja ympäristökeskukselle Vt 3 Helsinki – Hämeenlinna
ja mt 132 parantaminen Luhtaanmäen eritasoliittymässä, tiesuunnitelma, Vantaa / HP ………………………… 29
21 Lausunto luonnoksesta hallituksen esitykseksi maankäyttö- ja rakennuslain muuttamisesta / HP ………………………………………………………………………………………………………………………………………………….. 31
22 Lausunto Helsingin seudun ympäristöpalvelut -kuntayhtymän (HSY) alustavasta toiminta- ja taloussuunnitelmasta vuosille 2017-2019 / HP ……………………………………………………………………………….. 32
23 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 38 / HP ……………………………………………………………………………………………………………………. 38
24 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 42 / HP ……………………………………………………………………………………………………………………. 39
25 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 40 / HP ……………………………………………………………………………………………………………………. 40
26 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 41 / HP ……………………………………………………………………………………………………………………. 41
27 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 43 / HP ……………………………………………………………………………………………………………………. 42
28 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 44 / HP ……………………………………………………………………………………………………………………. 43
29 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 45 / HP ……………………………………………………………………………………………………………………. 44
30 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 46 / HP ……………………………………………………………………………………………………………………. 45
31 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 47 / HP ……………………………………………………………………………………………………………………. 46
32 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 49 / HP ……………………………………………………………………………………………………………………. 47
33 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 50 / HP ……………………………………………………………………………………………………………………. 48
34 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 48 / HP ……………………………………………………………………………………………………………………. 49
35 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 51 / HP ……………………………………………………………………………………………………………………. 50
36 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 53 / HP ……………………………………………………………………………………………………………………. 51
37 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 54 / HP ……………………………………………………………………………………………………………………. 52
38 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 56 / HP ……………………………………………………………………………………………………………………. 53
39 Oikaisuvaatimus kaupunginhallituksen sopimussakon perimistä koskevasta päätöksestä
20.6.2016 § 57 / HP ……………………………………………………………………………………………………………………. 54
40 Pyyntö ennakkolausunnon antamisesta koskien etuosto-oikeuden käyttämistä
kiinteistökaupassa: Kolme (3) jakamatonta kuolinpesää sekä kaksi (2) yksityis-henkilöä / Vekkox
Oy / HP ……………………………………………………………………………………………………………………………………… 55
41 Ennakkolausunto etuosto-oikeuden käyttämisestä kiinteistökaupassa: Lemminkäinen Talo Oy / Lemminkäinen Talo Oy, perustettavan kiinteistöosakeyhtiön lukuun / HP …………………………………………… 57
42 Kiinteistöjen ja osakkeiden vapauttaminen myyntiin / Myyntilista 7 / HP ……………………………………………… 59
43 Maa-alueiden vaihto Hakunilan ja Sotungin kylässä / Kauko Huotarin kuolinpesä (kvalt) / HP ……………….. 61
44 Murto, yleissuunnitelma 021500 / 23 Kivistö ja 24 Lapinkylä (kvalt) / HP ……………………………………………. 64
45 Asemakaavamuutos 002260 ja tonttijaon muutos, 52 Veromies / Kortteli 52125 / HP …………………………… 68
46 Maankäyttösopimus / A. Kunnallistekniikan rakentamissopimus ja B. Esisopimus määräalan
luovutuksesta / Kiinteistö Oy Vantaan Robert Huberin tie 3 / Asemakaavan muutos nro 002260 /
HP …………………………………………………………………………………………………………………………………………….. 70
47 Maankäyttösopimus / A. Kunnallistekniikan rakentamissopimus ja B. Esisopimus määräalojen
luovutuksesta / YIT Rakennus Oy / Asemakaavan muutos nro 002260 / HP ……………………………………….. 7248 Esitys valtioneuvostolle pääkaupunkiseudun erillisratkaisuksi sote- ja aluehallintouudistuksissa /KN ……………………………………………………………………………………………………………………………………………….
– Pääkaupunkiseudun erillisratkaisu ……………………………………………………………………………………………………..
Julkaistu 29.8.2016 kategoriassa Blogi, kirjoittanut riikka.astrand.
Sitovia tavoitteita, putkijätettä ja uusia johtajia (kaupunginhallitus 6.6.16)
Maanantain 6.6. kaupunginhallituksen kokouksessa oli useampi isohko asia. Käsittelimme mm. vuoden 2017 talousarvion kehystä ja sitovia tavoitteita, kaupungin korvauksia Putkijäte Oy:lle (liittyy asuntomessualueen rakentajien riitauttamaan asiaan) ja muutaman tulosaluejohtajan eroja ja uusien johtajien hakujen avaamista.
Talousarvion kehyksen yhteydessä emme tehneet muutosesityksiä, mutta esitimme useita toiveita muutoksista, joita haluaisimme valmistelijoiden huomioivan, kun tekevät seuraavia versioita syksyä varten. Toiveitamme olivat mm. se, että lisätään sitova tavoite, joka koskee koulupudokkuuden vähentämistä ammatillisesta koulutuksesta, lisätään mahdollisuus että kaupunki itse järjestää vasta maahanmuuttaneille suomen kielen koulutusta kun TE-keskuksen kursseilla ei ole kaikille tilaa ja lisätään tasa-arvon edistämiseen liittyvä tavoite.
Pitkään velloneessa kiistassa, jota kaupunki on käynyt asuntomessualueen rakentajien kanssa putkijätejärjestelmästä ja pakkoliittymisestä siihen, on päästy sellaiseen ratkaisuesitykseen, että pientaloalueen asukkaiden liittymismaksut putkijätejärjestelmään korvataan (4500€/talo). Kaupunki korvaa menetyksen Putkijäte Oy:lle (yht 180 000€).
Myönsimme eron työllisyyspalveluiden johtajalle Heidi Nygrenille, joka siirtyy 1.9. alkaen Kallion Setlementtiin toiminnanjohtajaksi ja avasimme viran hakuun.
Esityslistalla oli lisäksi eron myöntäminen nuorisotoimenjohtajalle Eija Aholalle (jäi eläkkeelle), mutta viran jättäminen täyttämättä. Kävimme asiasta kovaa kädenvääntöä muiden puolueiden kanssa, koska meidän mielestämme ei ollut perusteita olla avaamatta paikkaa hakuun uudelle johtajalle. Saimme lopulta tahtomme läpi ja apulaiskaupunginjohtaja muutti alkuperäistä esitystään. Eli myös nuorisotoimenjohtajan paikka avautuu elokuussa.
Kaupunki korvaa pientalorakentajien putkijätejärjestelmään liittymisen
Asuntomessualueelle, kuten koko Kivistön keskustan alueelle on tehty mittavat investoinnit jätteiden putkikeräysjärjestelmän rakentamiseksi. Alueen suunnittelu ja rakentaminen perustuvat siihen, ettei alueelle tule perinteistä kiinteistökohtaista jätehuoltoa. Tästä syystä on tärkeää, että tonttien omistajat liittyvät putkikeräysjärjestelmään.
Asuntomessualue on toiminut Vantaan kannalta positiivisena esimerkkinä kaupungin monimuotoisesta asumisesta. Putkikeräysjärjestelmä on osa kaupungin innovatiivista kaupunkisuunnittelua ja uuden tekniikan kokeilemista.
Osa asuntomessualueen pientalorakentajista vastustaa putkijätejärjestelmään liittymistä. Pientalokiinteistöjen kannustamiseksi liittymään putkikeräysjärjestelmään kaupunginhallitus päätti korvata Kivistön Putkijäte Oy:lle liittymismaksusta luopumisesta aiheutuvan taloudellisen tappion.
Talokohtainen korvaus on 4 500 euroa. Jo maksetut liittymismaksut palautetaan. Korvaus ei tarkoita liittymisvelvoitteesta luopumista. Mikäli kiinteistönomistajat eivät liity järjestelmään, voi kaupunki edelleen vaatia sopimussakkoa kauppakirjan ehtojen mukaisesti.
Vantaa mukaan Suomen ja Pohjoisen kasvuvyöhykesopimuksiin
Kaupunginhallitus hyväksyi valtion kanssa tehtävät Suomen ja Pohjoisen kasvuvyöhykkeen aiesopimukset.
Pohjoisen kasvuvyöhykkeen painopisteet ovat elinkeinoelämän kannalta keskeisten kuljetusketjujen ja logistiikkaratkaisujen kehittäminen ja tavoitteena kitkattomat ja sujuvat logistiset tavaravirrat. Kehittäminen kohdistetaan sisäisen saavutettavuuden parantamiseen kotimaan ja kansanvälisten tavaraliikenteen solmukohdissa. Käytännössä toteutetaan kahta kokonaisuutta: rahtiliikenteen reaaliaikaista tukijärjestelmää sekä Etelä-Suomen logistiikka-alan tarvekartoituksen ja logistiikka-alueiden profiloinnin selvittämistä.
Suomen kasvukäytäväsopimuksen tavoitteena on valtion, maakuntien ja kuntien sekä muiden toimijoiden tiivistyvä yhteistyö. Infrastruktuuri saadaan tehokkaammin käyttöön ja tukemaan käytävän keskusten integroitumista toiminnalliseksi kokonaisuudeksi. Tämän sopimuksen painopisteet jakautuvat kolmen hankekokonaisuuden alle.
Hankkeisiin lähtemisestä ja niiden rahoituksesta päätetään myöhemmin erikseen.
Vuoden 2017 talouden tiukka kehys
Kaupunginhallitus hyväksyi vuoden 2017 talousarvion kehyksen, joka perustuu julkisen talouden kasvuarvioihin sekä kaupungin tasapaino- ja velkaohjelmassa sovittuihin linjauksiin.
Toimintamenoissa on huomioitu palvelutarpeen kasvu ja turvattu perusopetuksen ryhmäkokojen pysyminen ennallaan. Tuloissa on huomioitu asiakasmaksulain muutokset, ja menoissa puolestaan on huomioitu varhaiskasvatuksen ryhmäkokojen pitäminen ennallaan. Varhaiskasvatuksen maksujen osalta odotetaan maan hallituksen linjausta.
Kunnallisveron verotuloarvio perustuu vuoden 2016 veroprosenttiin, kasvuksi 2017 oletetaan vain noin 1,1 prosenttia.
Kaupungin bruttoinvestointitaso vuodelle 2017 on 110,3 miljoonaa. Tämä sisältää velkaohjelman ylittävät toimitilainvestoinnit sekä kunnallisteknisten investointien 5 miljoonaa euroa matalamman tason.
Tekonurmea Myyrmäkeen
Kaupunginhallitus hyväksyi maanvuokrasopimuksen alueesta, jolle Vantaan Jalkapalloseura rakentaa
tekonurmikentän. Alueen vuosivuokra on 6 825 euroa, mitä ei peritä viideltä ensimmäiseltä vuodelta. Kaupungilla on tällöin oikeus käyttää kenttää arkipäivisin kaupungin omistamien oppilaitosten, päiväkotien, palvelukeskusten tms. tarpeisiin. Kenttä on myös kuntalaisten vapaassa käytössä niinä aikoina, jolloin se ei ole Vantaan Jalkapalloseura ry:n varatussa käytössä.
Julkaistu 12.6.2016 kategoriassa Blogi, kirjoittanut riikka.astrand.
Tuomelan kuntalaisaloite tuotava valtuuston käsittelyyn
Kaupunki on päättänyt, että Tuomelan koulun lakkauttamisen perumista vaativa kuntalaisaloite käsitellään maanantaina 13.6. opetuslautakunnassa. Aloitteeseen on kerätty lähes 5000 nimeä ja se edustaa siten selkeästi yli 2 prosenttia kuntalaisista. On selvää, että koulujen lakkautuksiin liittyvän keskustelun tulehtuneisuuden vuoksi tilanne ei ole helppo. Se, että aloite haudataan suljettujen ovien taakse lautakuntaan on kuitenkin hankalaa kaupungissa, joka korostaa toiminnassaan läpinäkyvyyttä ja kuntalaisten osallisuutta. Yli 4000 kuntalaisen aktiivisuutta täytyy kunnioittaa aloitteen avoimella käsittelyllä kunnan korkeimmassa päättävässä elimessä riippumatta siitä, mikä on aloitteen sisältö.
Ensimmäisiä linjauksia Vantaan palveluista ja investoinneista vuodelle 2017
Kaupunginvaltuusto kokoontuu tänään ja huomenna (12-13.5.) vuosittaiseen seminaariin, joka samalla aloittaa vuoden 2017 talousarvion valmistelun. Talousarvion sisällöt tarkoittavat asukkaan kannalta sitä, mitä palveluita tullaan säilyttämään, mitä parantamaan, mitä leikkaamaan ja toisaalta, mitä kouluja, teitä, terveysasemia jne tullaan rakentamaan ja kunnostamaan.
Kaupunginjohtaja esitteli valtuustolle ehdotuksiaan tulevista suuremmista linjauksista. Sävy oli hyvin huolestunut. Verotulot eivät ole kasvaneet Vantaalla siihen malliin, kuin on toivottu ja aiemmin oletettu. Työttömyys kasvaa ja aiheuttaa kasvavia kustannuksia. Väestönkasvu aiheuttaa painetta kasvattaa palvelutarjontaa. Sote-maakunta -uudistus uhkaa Vantaan tuloja sekä mahdollisesti rajoittamalla kunnallisveron tasoa että vähentämällä valtionosuuksien määriä.
Näistä taustoista huolimatta kaupunginjohtaja esitti myös hyviä linjauksia tulevalle vuodelle: mm. koulujen ja päiväkotien ryhmäkoot esitetään pidettäväksi ennallaan kaupungin omilla panostuksilla, huolimatta siitä, että niihin ei saada enää valtiolta tukea. Myös investointeihin tullaan laittamaan rahaa enemmän kuin yleensä rajana ollut 100 miljoonaa euroa, koska koulujen korjauksiin ja uudisrakennuksiin panostetaan enemmän kuin on ollut aiemmin suunnitelmissa. Sen sijaan kuntatekniikan korjauksista (esim. teiden kunnostukset) nipistetään jonkin verran (5 miljoonaa).
Mielenkiintoista tulee olemaan mm. asiakasmaksujen korotuksista tulevaisuudessa käytävä vääntö. Muutimme viimeisimmässä kaupunginhallituksen kokouksessa äänestyksen jälkeen talousarvion laadintaohjetta. Aiemmin siinä sanottiin, että asiakasmaksuja nostettaisiin aina ensisijaisesti korkeimmiksi mahdollisiksi. Uusi muotoilu on, että lähtökohtaisesti maksuja nostetaan vain kustannustason nousun mukaisesti ja kokonaistaloudellisia vaikutuksia arvioiden. Esittelyssään kaupunginjohtaja kuitenkin kertoi, että talousarviot tullaan laatimaan siltä pohjalta, että asiakasmaksuja nostetaan niin paljon kuin mahdollista. Asiakasmaksuista niin päivähoidon kuin sosiaali- ja terveyspalveluiden osalta tullaan vielä käymään paljon keskusteluja sekä seminaarissa että loppuvuoden ajan eri lautakunnissa ja valtuustossa.
Julkaistu 12.5.2016 kategoriassa Blogi, kirjoittanut riikka.astrand.